29. 7. 85 De Europæiske Fællesskabers Tidende Nr. C 188/9 
Udtalelse om forslag til Rådets beslutning om oprettelse af et informationssystem på fælles­
skabsplan for ulykker, der sker i forbindelse med forbrugsprodukter (') 
(85/C 188/04) 
Rådet for De europæiske Fællesskaber besluttede den 28. januar 1985 under henvisning til 
EØF-traktaten fakultativt at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets afdeling for miljøbeskyttelse, sundheds­
væsen og forbrug, som udpegede Alma Williams til ordfører. Afdelingen vedtog sin udtalelse 
den 14. maj 1985. 
Det økonomiske og sociale Udvalg vedtog på sin 227. plenarforsamling, den 29. maj 1985, 
med 74 stemmer for og 14 hverken for eller imod følgende udtalelse. 
1. Generelle bemærkninger 
1.1. Udvalget godkender Kommissionens forslag 
under forbehold af følgende væsentlige kommentarer: 
1.1.1. Udvalget understreger, at det er absolut 
nødvendigt, at EF udarbejder en generel sikkerhedspo­
litik, hvortil indsamling af data vil være nødvendig, og 
det foreliggende forslag vil være et af de første skridt, 
der tages i den retning. Et sådant arbejde med sikker­
hedsspørgsmål bør også ses i sammenhæng med en 
fremtidig EF-sundhedspolitik. 
1.1.2. Udvalget henstiller endvidere, at de kompetente 
myndigheder sikrer, at der i forslaget til traktaten om 
oprettelse af en europæisk union indsættes en særskilt 
henvisning til ulykker, således som de opfattes i dette 
forslag under kapitlet om social- og sundhedspolitik. 
1.2. Det er Udvalgets opfattelse, at der i præsenta­
tionen af forslaget indgår en fundamental begrebs­
mæssig misforståelse, for så vidt som betegnelsen 
»forbrugsprodukter« anvendes i en meget vag betyd­
ning, som er i strid med almindeligt sprogbrug og i 
nogle tilfælde med den sunde fornuft. 
1.2.1. Denne forkerte opfattelse forekommer i selve 
forslagets tekst samt i bilaget om pilotforsøget i 
medlemsstaterne vedrørende indsamling af oplysninger 
om ulykker, der er en af forudsætningerne for det fore­
liggende forslag. 
1.2.2. Udvalget er ikke enig i den antagelse, at alle 
ulykker uden for erhvervsudøvelse og vejtrafik invol­
verer »forbrugsprodukter«; eller at »trin«, »stier«, 
»vind« eller »kæledyr/dyr/insekter« skal klassificeres 
som »produkter« (som i pilotforsøget). 
1.2.3. Selve den kendsgerning, at denne upræcise 
anvendelse af betegnelsen »forbrugsprodukter« til en 
vis grad er blevet accepteret, betragter Udvalget ikke 
som tilstrækkelig begrundelse for at fortsætte hermed. 1.3. Udvalget foreslår derfor, at Kommissionen 
udformer en præcis definition af, hvad det foreslåede 
informationssystem for ulykker helt nøjagtigt dækker, 
samt at den ændrer forslagets titel og tekst tilsvarende. 
1.3.1. Udvalget foreslår en udvidelse af det foreløbige 
forslags dækningsområde samt at ordet »features« 
(egenskaber) anvendes både om bygningsmæssige 
forhold i hjemmet og om forhold i det omgivende 
miljø. Denne betegnelse anvendes officielt i det britiske 
system for overvågning af ulykker, og den forekommer 
ligeledes i EF's pilotundersøgelse. I den reviderede titel 
kunne der henvises til »consumer products and 
features« (»forbrugsprodukter og egenskaber«). 
1.3.2. Udvalget foreslår, at Kommissionen i betragt­
ning af befolkningens stigende interesse for sikker­
hedsspørgsmål overvejer at finde et passende akronym 
som betegnelse for det foreslåede system. Det ville 
svare til praksis i de to medlemslande, der i øjeblikket 
kører med et sådant system — Det forenede Kongerige, 
hvor systemet går under betegnelsen HASS (Home 
Accidents Surveillance System) og Nederlandene, hvor 
systemet kendes som PORS (Produkt-ongevallen Regi-
stratie-systeem), og til praksis i USA, hvor systemet 
bærer navnet NEISS (National Electronic Inquiry 
Surveillance System). 
1.3.3. Hvad angår det foreslåede systems funktion, 
bør man trække på de førnævnte medlemslandes erfa­
ringer fremfor at spilde energi på forskning og udvik­
ling af et tredje system, som så indføres i alle medlems­
staterne. 
1.4. Udvalget er opmærksom på, at forbrugernes 
mangel på omtanke, misbrug og misforståelser kan 
bære ansvaret for en lang række ulykker, og det frem­
hæver derfor behovet for forbrugeroplysning og 
-uddannelse, og det mener, at disse forhold bør belyses 
mere indgående i forslaget i form af en særskilt 
artikel. 
(')EFTnr. C 117 af 11. 5. 1985, s. 4. 1.5. Udvalget går ind for oprettelsen af systemer for 
udveksling af oplysninger om ulykker med lande uden 
Nr. C 188/10 De Europæiske Fællesskabers Tidende 29. 7. 85 
for EF og, hvor det er muligt, med den tredje verden, 
hvor beskyttende foranstaltninger over for produkter 
og deres egenskaber ikke er så veletablerede. 
1.6. Det ligger imidlertid Udvalget på sinde, at forsla­
gets endelige mål ikke tabes af syne. Indsamling af data 
må ikke blive et mål i sig selv, og Kommissionen bør 
fastsætte procedurer, der sikrer, at der skrides til værks 
over for produkter og egenskaber, samt fastsættelse af 
passende standarder på EF-plan og internationalt. 
1.6.1. Udvalget er enig i, at der bør træffes forholds­
regler, der hindrer spredning af uansvarlige og ube­
kræftede oplysninger, der kunne skade fabrikanterne, 
men fastholder alligevel, at der bør foretages en tydelig 
offentlig identificering af produkter: 
— når myndighederne har tilstrækkeligt belæg for, at 
de udgør en øjeblikkelig og alvorlig fare for offent­
ligheden og 
— når de er blevet erklæret skyld i ulykker efter nøje 
undersøgelse foretaget af godkendte firmaer og/ 
eller forbrugertestorganisationer. 
1.7. Med hensyn til det budgetoverslag, der er vedlagt 
Kommissionens forslag, bemærker Udvalget, at der 
regnes med lave udgifter i de første år med en gradvis 
stigning det sidste år, men Udvalget mener, at de største 
bevillinger bør falde i de første år, således at det nye 
system kan opbygges på et sundt grundlag. Det var 
denne praksis, der med held blev fulgt ved oprettelsen 
af NEISS-systemet i USA. 
1.7.1. Men hvad angår selve beløbet i budgetforslaget 
til finansieringen over en fire-årig periode, mener 
Udvalget, at det er helt utilstrækkeligt til oprettelse og 
administration af et tilfredsstillende system for over­
vågning af ulykker på EF-plan. 
1.7.2. Denne utilstrækkelighed bør imidlertid ikke 
forhindre spredningen af relevante oplysninger i EF fra 
de medlemsstater, der allerede betjener sig af sådanne 
systemer. 
1.7.3. Udvalget gør opmærksom på, at det er nødven­
digt, at det foreliggende forslag integreres i andre rele­
vante EF-aktioner — bl.a. i Esprit, Fællesskabets 
rammeprogrammer for forskning og udvikling, samt i 
den foreslåede »nye metode« vedrørende teknisk 
harmonisering og standarder. 
1.8. Udvalget anmoder til slut indtrængende Rådet 
om så snart som muligt at vedtage de forslag om 
produktsikkerhed, som stadig venter på en afgørelse, 
f.eks. forslaget om produktansvar. 
2. Særlige bemærkninger 
2.1. Artikel 1 
Denne artikel bør ændres på baggrund af de generelle 
bemærkninger: — med henblik på at give en klar definition af 
»produkter«, og 
— med henblik på at indsætte en særskilt artikel om 
forbrugeroplysning og -uddannelse. 
Artikel 1, stk. 2, litra a) og b) 
bør affattes således: 
»(a) produkter der udelukkende er bestemt til erhvervs­
mæssig brug på arbejdsstedet; 
(b) produkter, der anvendes inden for vej-, jernbane-, 
fly- og skibstrafikken.« 
2.2. Artikel 2 
2.2.1. Ordene »indhenter... oplysninger« bør 
erstattes af følgende formulering: »indhenter... oplys­
ninger, som den giver videre ved passende lejlighed«. 
2.2.2. Med hensyn til »produktets rolle«, der omtales i 
denne artikel, må der ved medicinske og farmaceutiske 
produkter skelnes mellem ulykker, der skyldes forkert 
brug af et produkt og »ofrets« uforudsete, uheldige 
reaktioner på behandling med et produkt. 
2.2.3. Det bør undersøges, om ordet »omgivelserne« 
og/eller det tilsvarende på de andre EF-sprog er 
hensigtsmæssigt i denne sammenhæng. 
2.3. Artikel 3, stk. 1 
Udvalget fastholder, at de »fælleskriterier«, hvorefter 
der skal indsamles og sammenlignes oplysninger, skal 
fastsættes, inden forslaget til beslutning træder i kraft, 
da projektet ellers ikke vil kunne fungere. 
Artikel 3, stk. 1, litra a) 
Udvalget understreger, at hospitalsskadestuerne skal 
være virkeligt repræsentative for den nationale situa­
tion og ikke være begrænset til hospitaler i storbyer 
eller til visse typer af hospitaler (f.eks. geriatriske insti­
tutioner). 
Til gengæld bør der medtages hospitaler i områder med 
mange fritidsaktiviteter (f.eks. skisport, vandsport) og 
ligeledes førstehjælpsstationer uden for det formelle 
hospitalssystem. 
Artikel 3, stk. 2 
1. I den engelske udgave bør sætningen »information 
may be obtained« ændres til »information can be 
obtained« (den danske udgave uændret); 
29. 7. 85 De Europæiske Fællesskabers Tidende Nr. C 188/11 
2. Følgende oplysningskilder bør føjes til listen: 
— detailhandlere og grossister; 
— civilforsvarsorganisationer; 
— centre for idrætsmedicin 
— sammenslutninger eller organisationer inden for det 
sociale område. 
2.4. Artikel 4 
Artiklen bør ændres, så at det klart fremgår, at de i 
medfør af Artikel 1 indhentede oplysninger ikke blot 
skal anvendes ved gennemførelsen af studier, men også 
give tilskyndelse til at iværksætte andre egnede foran­
staltninger. 
2.5. Artikel 6 og 7 
Udvalget ønsker at bevare fortroligheden i læge/ 
patientforholdet, men det erkender, at offentligheden i 
enkelte tilfælde har interesse i, at der gives visse oplys­
ninger, således at andre ofre for en lignende ulykke kan 
behandles og/eller for at forhindre fremtidige tilfælde. Disse oplysninger bør i princippet kun gives med det 
pågældende offers samtykke; eller, hvis det ikke er 
muligt, kun anonymt. 
2.6. Artikel 8 
Udvalget tager til efterretning, at den får tilsendt en 
årsrapport om systemets funktion, men beder om, at 
rapporten 
— indeholder detaljerede statistiske data med dertil 
hørende forklarende og fortolkende kommentarer; 
— dækker, hvor det er muligt, opfølgende foranstalt­
ninger, der gennemføres eller foreslås med henblik 
på tilbagekaldelse af produkter, ny udformning 
eller fastsættelse af standarder (se punkt 1.6 under 
de generelle bemærkninger). 
2.7. Artikel 9 
Kommissionen bør ikke blot udveksle statistiske oplys­
ninger men i givet fald alle relevante oplysninger med 
tredjelande. 
Bruxelles, den 29. maj 1985. 
Gerd MUHR 
Formand for 
Det økonomiske og sociale Udvalg 
Udtalelse om kerneenergiindustrien i Fællesskabet — vejledende kerneenergiprogram i henhold 
til Euratom-traktatens artikel 40 — 1984 
(85/C 188/05) 
1. Kommissionen for De europæiske Fællesskaber anmodede ved brev af 28. november 
1984 under henvisning til artikel 40 i traktaten om oprettelse af Det europæiske Atomenergi­
fællesskab (Euratom) om Det økonomiske og sociale Udvalgs udtalelse om: »Kerneenergiin­
dustrien i Fællesskabet — vejledende kerneenergiprogram i henhold til Euratom-traktatens 
artikel 40 — 1984«. 
Det forberedende arbejde henvistes til Udvalgets afdeling for energi og nukleare anlig­
gender, som udpegede Jean Querleux til ordfører. Afdelingen vedtog efter ordførerens 
mundtlige beretning sin udtalelse den 14. maj 1985. 
Det økonomiske og sociale Udvalg vedtog på sin 227. plenarforsamling, mødet den 30. maj 
1985, uden stemmer imod og med fire stemmer hverken for eller imod, følgende udtalelse: 
2. Indledende bemærkning 
I Euratom-traktatens artikel 40 pålægges det Kommis­
sionen regelmæssigt at offentliggøre »programmer af 
vejledende karakter, især vedrørende målsætning for 
fremstilling af kerneenergi og de investeringer af enhver art, som deres gennemførelse indebærer« (vejle­
dende kerneenergiprogram for EF). 
Det sidste vejledende program stammer fra 1972, og 
Kommissionen besluttede derfor i 1982 at udsende et 
nyt. Udvalget noterer sig, at det foreliggende dokument